તેથી પ્રશંસા નિંદા કરતાં વધારે ખતરનાક છે. એટલે ક્રોધ કરતા માન વધારે ખતરનાક છે. પ્રતિકૂળતામાં ક્રોધ અને અનુકૂળતામાં માન આવે છે. અસફળતા ક્રોધની અને સફળતા માનની જનેતા છે. આ જ કારણે અસફળ વ્યક્તિ ક્રોધી હોય છે અને સફળ માની. જયારે કોઇ વ્યક્તિ કોઇ કામમાં અસફળ થાય છે તો તે એવી સ્થિતિઓ પર કોપાયમાન બને છે જેને તે અસફળતાનું કારણ સમજે છે અને સફળ થતાં સફળતાનું શ્રેય સ્વયં પોતાને શિરે લઇને અભિમાન કરવા લાગે છે.